Министърът на туризма Николина Ангелкова отново апелира да се преустановят пътуванията, с цел туризъм предвид ситуацията у нас и по света с COVID-19.

Тя съобщи, че е издала заповед от днес до 13 април да се преустановят всички действия по Закона за туризма, основно вътрешен туризъм, изходящ туризъм с цел екскурзии, както входящ туризъм и допълнителните дейности, свързани с това.

483 български граждани в момента са на екскурзия в чужбина, каза още министърът на туризма.

Все още резервациите у нас за юли и август не се отказват.

"Ние не може в момента да прогнозираме дали ще имаме летен туристически сезон. Разбира се, всички се надяваме на това, но при създалата се ситуация и тази динамика, не можем да кажем", каза Ангелкова.

По думите и целият туристически сектор в момента е блокиран.